

**REPUBLIKA HRVATSKA**

**BJELOVARSKO-BILOGORSKA ŽUPANIJA**

# GRAD GRUBIŠNO POLJE

Klasa: 112-02/19-01/3

Urbroj: 2127/01-01/01-19-1

Grubišno Polje, 22. listopad 2019. godine

Na temelju čl. 17. i 19. Zakona o službenicima i namještenicima u lokalnoj i područnoj (regionalnoj) samoupravi (Narodne novine br. 86/08, 61/11, 4/18), Pročelnica Upravnog odjela za financije za radno mjesto raspisuje:

**JAVNI NATJEČAJ**

**za prijam u službu na neodređeno vrijeme**

Raspisuje se natječaj za prijam u službu na neodređeno vrijeme u Grad Grubišno Polje, Upravni odjel za financije za radno mjesto:

- Viši referent za proračun i financije - 1 izvršitelj/izvršiteljica

Opći uvjeti za prijam u službu:

- punoljetnost,

- hrvatsko državljanstvo,

- zdravstvena sposobnost za obavljanje poslova radnog mjesta na koje se osoba prima.

Posebni uvjeti za prijam u službu:

- sveučilišni prvostupnik ili stručni prvostupnik ekonomske struke

- najmanje 1 godina radnog iskustva na odgovarajućim poslovima

- položen državni stručni ispit (uz primjenu čl. 125. Zakona o službenicima i namještenicima u lokalnoj i područnoj (regionalnoj) samoupravi (Narodne novine RH br. 86/08, 61/11, 4/18).)

- poznavanje rada na PC-u

Na natječaj se mogu javiti osobe obaju spolova.

Službenik/službenica se prima u radni odnos uz uvjet probnog rada u trajanju od 3 mjeseca.

U službu ne može biti primljena osoba za čiji prijam postoje zapreke iz članka 15. i 16. Zakona o službenicima i namještenicima u lokalnoj i područnoj (regionalnoj) samoupravi (Narodne novine RH br. 86/08, 61/11, 4/18).

Uz prijavu na natječaj kandidati su dužni priložiti:

-životopis,

-dokaz o hrvatskom državljanstvu (preslika osobne iskaznice ili domovnice),

-dokaz o stručnoj spremi (preslika diplome ili svjedodžbe),

-dokaz o radnom iskustvu (elektronički zapis o podacima evidentiranim u bazi podataka Hrvatskog zavoda za mirovinsko osiguranje),

- dokaz o položenom državnom stručnom ispitu, ukoliko je isti položen (preslika uvjerenja odnosno svjedodžbe),

- uvjerenje nadležnog suda da se protiv kandidata ne vodi kazneni postupak sukladno čl. 15. Zakona o službenicima i namještenicima u lokalnoj i područnoj (regionalnoj) samoupravi – izvornik, ne stariji od šest mjeseci,

- vlastoručno potpisanu izjavu kandidata kojom potvrđuje, pod kaznenom i materijalnom odgovornošću, da ne postoje zapreke za prijam u službu iz članka 15. i 16. Zakona o službenicima i namještenicima u lokalnoj i područnoj (regionalnoj) samoupravi (NN br. 86/08, 61/11, 4/18).

Kandidat koji ostvaruje pravo prednosti prilikom zapošljavanja prema posebnim propisima dužan je u prijavi na natječaj pozvati se na to pravo i ima prednost u odnosu na ostale kandidate pod jednakim uvjetima. Kandidat koji ostvaruje pravo prednosti kod zapošljavanja, prema posebnom zakonu dokazuje to izvornikom rješenja ili potvrdom o priznatom statusu i potvrdom o nezaposlenosti Hrvatskog zavoda za zapošljavanje izdanom dok traje natječaj te dokaz iz kojeg je vidljivo na koji je način prestao radni odnos kod posljednjeg poslodavca (ugovor, odluka, rješenje). Osoba koja nema položen državni stručni ispit, a nije oslobođena obveze polaganja ispita, dužna je položiti ispit u roku godine dana od prijema u službu.

Urednom prijavom smatra se prijava koja sadrži sve podatke i priloge navedene u javnom natječaju.

Osobe koje ne podnesu pravodobne i uredne prijave ili ne ispunjavaju formalne uvjete iz natječaja, ne smatraju se kandidatima prijavljenim na natječaj.

Uvjerenje o zdravstvenoj sposobnosti dostavlja izabrani kandidat po obavijesti o izboru.

Za kandidate prijavljene na javni natječaj koji ispunjavaju formalne uvjete natječaja provest će se prethodna provjera znanja i sposobnosti, pisanim testiranjem i intervjuom.

Ako kandidat ne pristupi provjeri, smatra se da je povukao prijavu na javni natječaj.

Opis poslova i podaci o plaći radnog mjesta koje se popunjava, način obavljanja prethodne provjere znanja i sposobnosti kandidata, te pravni izvori za pripremu kandidata za provjeru, objaviti će se na web stranici Grada Grubišnoga Polja.

Na navedenoj web-stranici bit će objavljeno vrijeme održavanja prethodne provjere znanja i sposobnosti kandidata, najmanje pet dana prije održavanja provjere.

Prijave na natječaj podnose se na adresu: Grad Grubišno Polje, Povjerenstvo za provedbu javnog natječaja s naznakom: „Natječaj za prijam u službu „Viši referent za proračun i financije“, Upravni odjel za financije, Trg bana Josipa Jelačića 1, 43290 Grubišno Polje, u roku od 8 dana od objave natječaja u Narodnim novinama.

O rezultatima natječaja kandidati će biti obaviješteni u zakonskom roku.

**PROČELNICA**

**Jasminka Meheš**